Asumă-ţi sa fii sănătos!

Decalogul prevenţiei în cea mai frecventă infecție bacteriană la adulți
Prof.dr.Viorel Jinga, prorector al UMF „Carol Davila” Bucureşti

Infecția tractului urinar (ITU) este cea mai frecventă infecție bacteriană la adulți și afectează preponderent persoanele de sex feminin. În anul 2000, aproximativ 2,5 miliarde de dolari au fost cheltuite în SUA pentru tratamentul ITU, excluzând prescripțiile ambulatorii. Având în vedere că majoritatea femeilor care prezintă ITU au prezentat mai mult de două infecții anterioare, reapariția reprezintă un cost social substanțial. ITU recurente înseamnă repetarea unei ITU necomplicate, cu o frecvență de cel puțin 3 episoade ITU/an sau 2 episoade ITU în ultimele 6 luni.

Recurența prezintă, de asemenea, provocări clinice semnificative și are un impact major asupra calității vieții. Un studiu de la Universitatea din Michigan care a implicat studenți de sex feminin cu vârsta cuprinsă între 17 și 39 de ani a arătat că, după un singur eveniment ITU, 27% dintre femei vor avea o recurență în următoarele 6 luni.

Există anumiți factori legați de stilul de viață și măsuri igienice personale care au fost sugerați pentru scăderea riscului de ITU recurente. Vă prezentăm un decalog al măsurilor profilactice care se impun in cazul acestei afecțiuni:

Un aport hidric corespunzător (se recomandă cel putin 2 litri lichide/zi)

Micționare completă imediat după contactul sexual (întârzierea urinării după un contact sexual crește riscul de pătrundere a bacteriilor în vezica urinară)

Evitarea constipației

Purtarea de lenjerie intimă de bumbac și evitarea lenjeriei strâmte

Utilizarea limitată sau chiar evitarea folosirii pentru contracepție a unei diafragme sau spermicide în cursul actului sexual la femeile tinere

Administrarea unui preparat cu estrogen local pentru refacerea florei vaginale la femeile aflate la menopauză

Igiena vaginală adecvată (este necesară o toaletă vaginală înaintea contactului sexual și evitarea utilizării sprayurilor pentru igienă vaginală care pot fi iritante). Se recomandă produse speciale cu pH neutru, apropiat de cel vaginal, spălarea făcându-se din față în spate

Consumul ridicat de lichide care pot irita vezica urinară: cafea, alcool și băuturi răcoritoare ce conțin suc de lamâie și cafeină. Reducerea aportului de proteine animale care acidifiaza urina

Cure trimestriale de suplimente naturale care conțin merișor și D-manoză

Consult medical obligatoriu care stabilește diagnosticul și se prescrie eventual o profilaxie antibiotică continuă cu doze mici sau profilaxie post contact sexual. Corect este ca administrarea antibioticelor să se facă dupa recoltarea urinei pentru urocultura

Articolul Asumă-ţi sa fii sănătos! apare prima dată în umfcd.